પાકિસ્તાન તહરીક-એ-ઇંસાફના પ્રમુખ ઇમરાન ખાને ભારત અને પોતાના દેશના પ્રધાનમંત્રી નવાઝ શરીફ પર ઝેર ઓક્યુ છે. ક્રિકેટરમાંથી નેતા બનેલા ઇમરાન ખાન કહે છે કે ભારત આપણી સાથે લડી શકતો નથી કારણકે આપણે પણ પરમાણુ તાકાત ધરાવીએ છીએ. અને એટલા માટે જ તે બીજો રસ્તો અપનાવીને પાકિસ્તાનને તોડવાની કોશિશ કરી રહ્યો છે. સોમવારે રાત્રે આતંકવાદી હુમલાના શિકાર બનેલા ક્વેટાના પોલિસ ટ્રેનિંગ સેંટરની સ્થિતિ જાણવા ક્વેટા જવા રવાના થતા પહેલા પોતાના ઘરની બહાર ઇમરાન ખાને આ વાત કહી હતી. આ દરમિયાન મોટી સંખ્યામાં ઇમરાનના સમર્થકો ત્યાં ઉપસ્થિત હતા. ઇમરાને બલૂચિસ્તાનના મુખ્યમંત્રીની આતંકવાદી હુમલામાં ભારતનો હાથ હોવાની વાત અંગે કહ્યુ કે જો તમારી પાસે સાબિતિ હોય તો તેને દુનિયા સામે કેમ લાવતા નથી.